437.52 REGOLI DWAR IL-ĦTIĠIET TAS-SAĦĦA TAL-ANNIMALI GĦALL-IMPORTAZZJONI U T-TRASFERIMENT FIL-KOMUNITÀ TA’ UNGULATI ĦAJJIN L-AVVIŻ LEGALI 359 tal-2010. L-AVVIŻ LEGALI 359 tal-2010. 1. Titolu u skop. (1) It-titolu ta’ dawn ir-regoli hu Regoli dwar il-Ħtiġiet tas-Saħħa tal-Annimali għall-Importazzjoni u t-Trasferiment fil-Komunità, ta’ Ungulati Ħajjin. (2) L-iskop ta’ dawn ir-regoli huwa li jittrasponu d-Direttiva 2004/68/KE li tistabbilixxi l-ħtiġiet tas-saħħa tal-annimali għall-importazzjoni u t-trasferiment fil-Komunità ta’ ungulati ħajjin u għandhom japplikaw mingħajr preġudizzju għad-dispożizzjonijiet adottati skond regolamenti oħrajn u regoli tal-Komunità li jistgħu japplikaw f’dan ir-rigward. (3) Dawn ir-regoli qegħdin isiru għall-ħarsien tal-interess pubbliku u s-sigurtà pubblika. Kull ħtieġa u miżuri ta’ ħarsien li jinsabu f’dawn ir-regoli inklużi dawk relatati mal-awtorizzazzjonijiet qegħdin isiru għal raġunijiet aktar importanti relatati mal-interess pubbliku. 2. (1) Kemm-il darba ma jiġix stabbilit xort’ oħra f’dawn ir-regoli, it-tifsiriet fl-Att u fir-Regoli dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità għandhom jibqgħu japplikaw. (2) Għall-fini ta’ dawn ir-regoli u kemm-il darba ir-rabta tal-kliem ma tkunx teħtieġ xort’oħra it-tifsiriet li ġejjin għandhom japplikaw: "l-Att " tfisser l-Att dwar is-Servizzi Veterinarji; Kap. 437. Kap. 437. " l-awtorità kompetenti " tfisser l-Awtorità dwar is-Servizzi Veterinarji f’Malta kif stabbilita bl-Att; " awtorizzazzjoni " tfisser kull awtorizzazzjoni mogħtija taħt dawn ir-regoli u f’dak li għandu x’jaqsam ma’ provdituri awtorizzati u servizzi tfisser permess, liċenza, warrant, appuntament, konċessjoni jew kull deċiżjoni li tirrigwarda aċċess għal attività tas-servizz jew l-eżerċizzju tagħha; " id-Direttur " tfisser id-Direttur Ġenerali tal-awtorità kompetenti jew xi uffiċjal veterinarju nominat minnu; " il-Komunità " tfisser il-Komunità Ewropea kif imwaqqfa mit-Trattat li jistabbilixxi l-Komunità Ewropea; "konsumatur aħħari" għandu jkollha l-istess tifsira kif mogħtija lilha taħt ir-Regoli dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti Għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità; L.S.437.98 " Kumitatimwaqqaf dwar il-Katina Alimentari u s-Saħħa tal-Annimali " tfisser Kumitat li jkun magħmul minn rappreżentanti ta’ Stati Membri msejħa membri tal-kumitat, li jkunu jassistu u jikkonsultaw il-Kummissjoni billi jagħtu Opinjoni li tkun tirrigwarda miżuri ta’ sigurtà f’dak li għandu x’jaqsam ma’ ħwejjeġ ta’ saħħa tal-annimali, biex wara jiġu adottati mill-Kummissjoni skond il-proċedura adatta. Dik il-proċedura tal-kumitat tkun tkopri il-katina kollha ta’ provediment alimentari, li tkun tvarja minn ħwejjeġ ta’ saħħa tal-annimali fir-razzett sal-prodott li jkun wasal għall-konsumatur aħħari, għalhekk issaħħaħ b’mod sinifikattiv il-kapaċità tagħha li timmira għal riskji għas-saħħa meta dawn jitfaċċaw fil-produzzjoni tal-ikel; " kummerċ " tfisser kummerċ bejn Stati Membri jew bejn pajjiż terz u Stat Membru f’annimali u l-prodotti tagħhom, negozju jew impjieg biex isir profitt jew qliegħ, b’mod partikolari f’bejgħ bl-ingrossa jew bejgħ bl-imnut u tinkludi ftehim f’xi attività ta’ negozju partikolari; " il-Kummissjoni " tfisser il-Kummissjoni Ewropea; "pajjiżi terzi " tfisser pajjiż li ma jkunx Stat Membru tal-Unjoni Ewropea; "pajjiż terz awtorizzat " tfisser pajjiż terz, jew parti ta’ pajjiż terz, li minnu l-importazzjoni fil-Komunità ta’ annimali ungulati ħajjin elenkati fl-Iskeda I tkun awtorizzata kif stabbilit fir-regola 4(1); " il-prodott " tfisser kull prodott ta’ oriġini tal-annimali għal kummerċ jew finijiet ta’ kummerċ; "provditur awtorizzat " għandu jkollha l-istess tifsira kif mogħtija lilha taħt ir-Regoli dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità; L.S.437.98 " Stat Membru " tfisser stat li jkun membru tal-Unjoni Ewropea; " Stat Membru tad-destinazzjoni " tfisser dak l-istat membru li lejh l-ungulati jiġu importati jew trasportati jew mill-pajjiż jew Stat Membru tal-oriġini jekk ikunu trasferiti fil-Komunità jew minn pajjiż terz; " UEI" tfisser l-Uffiċċju ta’ Evalwazzjoni u Spezzjonijiet li pajjiż terz ikun membru tiegħu; "ungulati " tfisser dawk l-annimali elenkati fl-Iskeda I; " veterinarju uffiċjali " għandu jkollha l-istess tifsira kif mogħtija lilha taħt ir-Regoli dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità. L.S.437.98 3. (1) Dawn ir-regoli għandhom japplikaw biex jipproteġu s-saħħa tal-annimali u għandhom ikunu estiżi biex ikopru annimali ungulati oħrajn li jistgħu joħolqu riskju simili ta’ trasmissjoni ta’ mard. Fl-interess tat-trattament xieraq tal-annimali, il-protezzjoni tas-saħħa tal-annimali u l-konsistenza tal-leġislazzjoni tal-Komunità, l-ħtiġiet ġenerali tar-Regolamenti dwar il-Protezzjoni tal-Annimali matul il-Ġarr, b’mod partikolari f’dak li għandu x’jaqsam mal-għoti tal-ilma tax-xorbu tal-għalf, u r-Regolamenti dwar il-Prinċipji li Jirregolaw l-Organizzazzjoni ta’ Verifiki Veterinarji fuq Annimali li jidħlu fil-Komunità minn Pajjiżi Terzi minn Postijiet ta’ Spezzjoni fuq il-Fruntiera ta’ Malta, għandu jingħata kont tagħhom. (2) Id-Direttur tal-awtorità kompetenti għandu japplika dawk il-ħtiġiet amministrattivi kollha neċessarji li jkunu konformi mal-ħtiġiet tal-Katina Alimentari u s-Saħħa tal-Annimali skond il-ħtiġiet ta’ dawn ir-regoli, biex jiżgura li ma jkunx hemm ksur ta’ dawn ir-regoli kif ukoll biex inaqqas ir-riskju għal konsumaturi aħħarinu kull riskju supplimentari għal annimali u għall-ambjent. (3) Dawn il-miżuri jinkludu il-konfiska diretta tal-prodott, is-sospensjoni tal-attivitajiet li jkunu qegħdin jiġu mwettqa mill-provditur awtorizzat meta dawn ikun qegħdin joħolqu riskju lil konsumaturi aħħarinu lill-ambjent, u t-teħid lura ta’ kull awtorizzazzjoni, liċenza jew permess skond l-artikolu 60 tal-Att, flimkien mal-applikazzjoni ta’ kull piena oħra amministrattiva skond l-artikolu 61 tal-Att. 4. Pajjiżi terzi awtorizzati. (1) L-importazzjoni tal-ungulati ħajjin u t-trasferiment tagħhom fil-Komunità għandhom ikunu awtorizzati biss minn pajjiżi terzi awtorizzati li jkunu jidhru fil-lista jew fil-listi li jkunu ser jiġu mħejjija jew emendati skond il-proċedura msemmija fit-tifsira "Kumitat imwaqqaf dwar il-Katina Alimentari u s-Saħħa tal-Annimali" fir-regola 2(2). (2) Meta jingħata kont tas-sitwazzjoni ta’ saħħa u tal-garanziji stabbiliti mill-pajjiż terz awtorizzat għall-animali elenkati fl-Iskeda I, jista jiġi deċiż, skond il-proċedura msemmija fis-sub-regola (1), li l-awtorizzazzjoni stabbilita fis-sub-regola (1) għandha tkun tapplika għat-territorju kollu ta’ pajjiż terz awtorizzat jew biss għal parti mit-territorju tiegħu. (3) Għal dik il-fini u abbażi ta’ standards internazzjonali rilevanti, għandha tingħata importanza ta’ kif il-pajjiż terz awtorizzat ikun japplika u jimplimenta dawk l-istandards, b’mod partikolari l-prinċipju tar-reġjonalizzazzjoni fit-territorju tiegħu u f’dak li għandu x’jaqsam mal-ħtiġiet sanitarji tiegħu għal importazzjoni minn pajjiżi terzi oħrajn u mill-Komunità. (4) L-awtorizzazzjoni għal importazzjoni ta’ ungulati ħajjin jew it-trasferiment tagħhom fil-Komunità, kif stabbilit fis-subregola (1) u l-kondizzjonijiet speċifiċi tas-saħħa tal-annimali stabbiliti fir-regola 6(3) jistgħu jiġu sospiżi jew revokati skond il-proċedura msemmija fis-subregola (1), meta s-sitwazzjoni tas-saħħa tal-annimali fil-pajjiż terz awtorizzat tkun tiġġustifika dik is-sospenzjoni jew revoka. 5. Preparazzjoni tal-listi ta’ pajjiżi terzi awtorizzati. Meta l-listi ta’ pajjiżi terzi awtorizzati jiġu mħejjija jew emendati, għandha b’mod partikolari tingħata importanza lil: (a) l-istat ta’ saħħa ta’ stockħaj, annimali domestiċi oħrajn u tal-ħajja ferjali fil-pajjiż terz, filwaqt li tingħata importanza partikolari għall-mard ta’ annimali eżotiċi u kull aspett tas-saħħa ġenerali u tas-sitwazzjoni ambjentali fil-pajjiż terz li jistgħu joħolqu riskju għas-saħħa u l-istat ambjentali fil-Komunità; (b) il-leġislazzjoni tal-pajjiż terz f’dak li għandu x’jaqsam mas-saħħa u t-trattament xieraq tal-annimali; (ċ) l-organizzazzjoni tal-awtorità kompetenti tal-pajjiż terz awtorizzat u tas-servizzi tagħha ta’ spezzjoni, is-setgħat ta’ dawk is-servizzi, is-sorveljanza li għaliha huma jkunu soġġetti, u l-mezzi li jkunu disponibbli għalihom, inklużil-kapaċità tal-persunal u tal-laboratorji, biex japplikaw il-leġislazzjoni nazzjonali b’mod effettiv; (d) l-assigurazzjonijiet li l-awtorità kompetenti tal-pajjiż terz awtorizzat tkun tista’ tagħti f’dak li għandu x’jaqsam ma’ konformità jew ekwivalenza mal-kondizzjonijiet rilevanti tas-saħħa tal-annimali li jkunu japplikaw fil-Komunità; (e) jekk il-pajjiż terz ikunx membru tal-UE I u tar-regolarità u l-ħeffa tal-informazzjoni provduta mill-pajjiż terz fir-rigward tal-eżistenza ta’ mard tal-annimali li jkun infettuż jew li jkun jittieħed fit-territorju tiegħu, b’mod partikolari dak il-mard elenkat mill-UEI; (f) il-garanziji mogħtija mill-pajjiż terz direttament li jinforma lill-Kummissjoni u lill-Istati Membri: (i) fi żmien erbgħa u għoxrin siegħa mill-konferma tas-seħħ ta’ xi marda elenkata fl-Iskeda II u ta’ xi tibdil fil-politika tal-vaċċin li tkun tirrigwarda dik il-marda; (ii) fi żmien adatt, ta’ xi tibdil li jkun ġie propost fir-regoli nazzjonali tas-saħħa li jkunu jirrigwardaw l-annimali ungulati ħajjin, b’mod partikolari li jkunu jirrigwardaw l-importazzjoni; (iii) f’intervalli regolari, tal-istat tas-saħħa tal-annimali fit-territorju tiegħu; (g) kull esperjenza dwar importazzjoni preċedenti ta’ annimali ħajjin mill-pajjiż terz u r-riżultati ta’ xi kontrolli tal-importazzjoni li jkunu ġew imwettqa; (h) ir-riżultati tal-ispezzjonijiet u, jew verifiki li jkunu ġew imwettqa fil-pajjiż terz minn veterinarju uffiċjali f’Malta, b’mod partikolari r-riżultati tal-verifiki tal-awtorità kompetenti, jew meta l-Kummissjoni hekk titlob, ir-rapport li jkun ġie ppreżentat mill-awtorità kompetenti dwar l-ispezzjonijiet li huma jkunu wettqu;(i) ir-regoli dwar il-prevenzjoni u l-kontroll tal-mard tal-annimali li jkun infettiv jew li jkun jittieħed, li jkunu qegħdin iseħħu fil-pajjiż terz u l-implementazzjoni tagħhom, inkluż ir-regoli dwar l-importazzjoni minn pajjiżi terzi oħrajn. 6. Kondizzjonijiet speċifiċi tas-saħħa tal-annimali għal importazzjoni u trasferiment minn pajjiżi terzi awtorizzati ta’ ungulati ħajjin fil-Komunità. (1) Il-kondizzjonijiet speċifiċi tas-saħħa tal-annimali għall-importazzjoni u t-trasferiment ta’ ungulati ħajjin minn pajjiżi terzi awtorizzati fil-Komunità għandhom jiġu stabbiliti skond il-proċedura msemmija fir-regola 4(1) u għandha tingħat konsiderazzjoni lil dan li ġej: (a) l-ispeċi tal-annimali kkonċernati; (b) l-età u s-sess tal-annimali; (ċ) id-destinazzjoni jew l-iskop maħsuba tal-annimali; (d) il-miżuri li għandhom ikunu japplikaw wara l-importazzjoni tal-annimali fil-Komunità; u (e) kull dispożizzjoni speċjali li tkun tapplika fl-istruttura tal-kummerċ intra-Komunitarju. (2) Il-kondizzjonijiet speċifiċi tas-saħħa tal-annimali stabbiliti fis-subregola (1) għandhom ikunu bbażati fuq ir-regoli stabbiliti fil-leġislazzjoni tal-Komunità dwar il-mard li għalih l-annimali jkunu soġġetti. (3) Madankollu, meta l-ekwivalenza tal-garanzija uffiċjali tas-saħħa stabbilit għall-pajjiż terz involut tista’ tkun formalment rikonoxxuta mill-Komunità, il-kondizzjonijiet speċifiċi tas-saħħa tal-annimali jistgħu jkunu bbażati fuq dawk tal-garanziji. 7. Garanziji minn pajjiżi terzi awtorizzati f’dak li għandu x’jaqsam mal-importazzjoni tal-ungulati ħajjin fil-Komunità. L.S.439.10 L.S.437.40 L-importazzjonijiet tal-ungulati ħajjin fil-Komunità minn pajjiżi terzi għandom ikunu permessi biss jekk il-pajjiż terz awtorizzat jipprovdi dawn il-garanziji li ġejjin: (a) l-annimali għandhom ikunu ġejjin minn territorju ħieles mill-mard, skond il-kriterji bażiċi ġenerali elenkati fl-Iskeda II u li fih id-dħul tal-annimali mlaqqma kontra l-mard elenkat f’dik l-Iskeda għandu jkun ipprojbit; (b) l-annimali għandhom ikunu konformi mal-kondizzjonijiet speċifiċi tas-saħħa tal-annimali kif stabbilit fir-regola 6;(ċ) qabel il-jum tat-tgħabija għall-konsenja lejn il-Komunità, l-annimali għandhom ikunu baqgħu fit-territorju tal-pajjiż terz awtorizzat għal perjodu ta’ żmien li għandu jiġi stabbilit fil-kondizzjonijiet speċifiċi tas-saħħa tal-annimali msemmija fir-regola 6;(d) qabel il-konsenja lejn il-Komunità, l-annimali għandhom ikunu ġew soġġetti għal verifika minn veterinarju uffiċjali sabiex jiżgura li huma b’saħħithom u li l-kondizzjonijiet tat-trasport stabbiliti fir-Regolamenti dwar il-Protezzjoni tal-Annimali matul il-Ġarr b’mod partikolari jkunu ntlaħqu, b’mod partikolari f’dak li għandu x’jaqsam mal-għoti tal-ilma tax-xorbu tal-għalf; (e) l-annimali għandu jkollhom magħhom ċertifikat veterinarju li jkun konformi mar-regola 11 u mal-mudell taċ-ċertifikat veterinarju stabbilit skond il-proċedura msemmija fir-regola 4(1). Id-dispożizzjonijiet jistgħu jsiru għall-użu ta’ dokumenti elettroniċi taħt l-istess proċedura; u (f) mal-wasla fil-Komunità, l-annimali għandhom ikunu verifikati f’post ta’ spezzjoni fuq il-fruntiera bi ftehim skond ir-regolament 4 tar-Regolamenti dwar il-Prinċipji li Jirregolaw l-Organizzazzjoni ta’ Verifiki Veterinarji fuq Annimali li jidħlu fil-Komunità minn Pajjiżi Terzi minn Postijiet ta’ Spezzjoni fuq il-Fruntiera ta’ Malta. 8. Deroga mill-garanziji li għandhom ikunu provduti minn pajjiżi terzi awtorizzati. L.S.437.98 B’deroga mir-regoli 6 u 7, dispożizzjonijiet speċifiċi, inkluż il-mudell ta’ ċertifikati veterinarji, jistgħu jkunu stabbiliti skond il-proċedura msemmija fir-regola 4(1) għall-importazzjoni jew trasferiment tal-ungulati ħajjin minn pajjiżi terzi awtorizzati jekk dawk l-annimali: (a) ikunu maħsuba esklużivament għal mgħera jew għal skopijiet ta’ xogħol, fuq bażi temporanja, fil-viċinanza tal-fruntieri tal-Komunità; (b) ikollhom x’jaqsmu ma’ avvenimenti ta’ sports, ċirku, wirjiet u esibizzjonijiet iżda ma jkollhomx x’jaqsmu ma’ transazzjonijiet kummerċjali tal-annimali nfushom; (ċ) ikunu maħsuba għal żoo, oqsma ta’ divertiment, laboratorju esperimentali, jew xikorp approvat, istitut approvat jew ċentru approvat kif imfissra fit-tifsira "korp approvat " taħt ir-regola 2(2) tar-Regoli dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità; (d) ikunu ġew trasferiti għalkollox fit-territorju tal-Komunità permezz ta’ spezzjoni f’postijiet ta’ fruntiera li tkun approvata mill-Komunità taħt l-approvazzjoni u s-sorveljanza ta’ uffiċjali tad-dwana u veterinarju uffiċjali, mingħajr ebda waqfien fil-Komunità ħlief għal dawk li jkunu neċessarji għal finijiet ta’ trattament xieraq tal-annimali; (e) ikunu jakkumpanjaw lil sidhom bħala annimali domestiċi; (f) ikunu ngħataw għal spezzjoni fil-post ta’ fruntiera li tkun approvata mill-Komunità wara li jkunu telqu mill-Komunità: (i) fi żmien tletinjum għall-waħda mill-finijiet msemmija fil-paragrafi (a),); jew (ii) ikunu ġew trasferiti lejn pajjiż terz; jew (g) ikunu jappartjenu għal speċi li jkunu joħolqu xi periklu. 9. Deroga mir-regola 7(a) f’dak li għandu x’jaqsam mal-importazzjoni jew trasferiment minn pajjiżi terzi awtorizzati. B’deroga mir-regola 7(a), u bi qbil mal-proċedura msemmija fir-regola 4(1), kondizzjonijiet jistgħu jkunu stabbiliti għall-importazzjoni jew trasferiment ta’ ungulati ħajjin fil-Komunità minn pajjiż terz awtorizzat meta ċertu mard elenkat fl-Iskeda II ikun preżenti u, jew vaċċini kontra dak il-mard ikunu ġew mwettqa. Tali derogi għandhom ikunu stabbiliti pajjiż b’pajjiż. 10. Sospensjoni jew projbizzjoni ta’ importazzjonijiet jew trasferiment minn pajjiżi terzi awtorizzati. (1) B’deroga mir-regola 7(a), u skont il-proċedura msemmija fir-regola 4(1), perjodu speċifiku jista’ jiġi stabbilit wara li l-importazzjoni jew it-trasferiment tal-ungulati ħajjin minn pajjiż terz awtorizza t setgħu kienu mibdija mill-ġdid wara s-sospensjoni jew il-projbizzjoni tal-importazzjoni jew trasferiment minħabba xi tibdil fis-sitwazzjoni tas-saħħa, flimkien ma’ xi kondizzjonijiet supplimentari li għandhom jiġu mwettqa wara dak il-bidu mill-ġdid. (2) Meta jiġi deċiż li terġa tibda mill-ġdid l-importazzjoni jew it-trasferiment ta’ dawn l-annimali, għandha tingħat konsiderazzjoni lil: (a) normi internazzjonali u, jew; (b) jekk xiepidemija jew numru ta’ epidemiji li jkunu relatati ma’ xulxin b’mod epiżootoliġiku ta’ xi wieħed mill-mard elenkat fl-Iskeda II ikunux qegħdin iseħħu f’żona ġeografika limitata f’xi pajjiż jew reġjun terz awtorizzat; u, jew (ċ) jekk l-epidemija jew l-epidemiji jkunux ġew imwaqqfa b’suċċess f’perjodu ta’ żmien limitat. 11. Ċertifikati veterinarji. (1) Ċertifikat veterinarju li jkun konformi mal-ħtiġiet stabbiliti fl-Iskeda II għandu jiġi ppreżentat ma’ kull konsenja ta’ annimali mal-importazzjoni jew trasferiment tagħhom fil-Komunità. (2) Iċ-ċertifikat veterinarju għandu jiċċertifika li l-ħtiġiet ta’ dawn ir-regoli u leġislazzjoni oħra tal-Komunità dwar is-saħħa tal-annimali, jew dispożizzjonijiet li jkunu ekwivalenti għal dawk il-ħtiġiet, meta dawk id-dispożizzjonijiet ikunu japplikaw skond ir-regola 6(3), ikunu ntlaħqu. (3) Iċ-ċertifikat veterinarju jista’ jinkludi dikjarazzjonijiet iċċertifikati li jkunu meħtieġa taħt il-leġislazzjoni tal-Komunità dwar is-saħħa pubblika, is-saħħa tal-annimali u t-trattament xieraq tal-annimali. (4) L-użu taċ-ċertifikat veterinarju stabbilit fis-subregola (1) jista jkun sospiż jew revokat skont il-proċedura msemmija fir-regola 4(1) meta s-sitwazzjoni tas-saħħa tal-annimali fil-pajjiż terz awtorizzat tkun tiġġustifika dik is-sospensjoni jew revoka. 12. Spezzjonijiet u verifiki f’pajjiżi terzi. (1) L-ispezzjonijiet u, jew il-verifiki jistgħu jiġu mwettqa fil-pajjiżi terzi minn esperti tal-Kummissjoni biex tkun verifikata l-konformità jew l-ekwivalenza mar-regoli tal-Komunità dwar is-saħħa tal-annimali. L-esperti mill-Kummissjoni jistgħu jkunu akkumpanjati minn esperti minn Malta awtorizzati mill-Kummissjoni biex iwettqu dawk l-ispezzjonijiet u, jew verifiki. (2) L-ispezzjonijiet u, jew verifiki stabbiliti fis-subregola (1) għandhom jiġu mwettqa f’isem il-Komunità u l-ispejjeż li jkunu saru għandhom ikunu mħallsa mill-Kummissjoni. (3) Il-proċedura għat-twettiq tal-ispezzjonijiet u, jew verifiki fil-pajjiżi terzi, kif stabbilit fis-subregola (1), tista’ tiġi stabbilita jew emendata skond il-proċedura msemmija fir-regola 4(1). (4) Jekk riskju serju għas-saħħa tal-annimali jkun identifikat ma tul xi spezzjoni u, jew verifiki skond is-subregola (1), ukoll jekk dan ma jkunx relatat b’mod dirett mal-għanijiet tal-ispezzjoni jew verifika, l-Kummissjoni għandha minnufih tieħu l-miżuri meħtieġa biex tipproteġi s-saħħa tal-annimali, kif stabbilit fir-regola 18 tar-Regoli dwar il-Prinċipji li Jirregolaw l-Organizzazzjoni ta’ Verifiki Veterinarji fuq Annimali li jidħlu fil-Komunità minn Pajjiżi Terzi minn Postijiet ta’ Spezzjoni fuq il-Fruntiera ta’ Malta, inkluża s-sospensjoni jew ir-revoka tal-awtorizzazzjoni stabbilita fir-regola 4(1). 13. Dispożizzjonijiet li jagħtu segħta. (1) Dan li ġej jista’ jiġi stabbilit skont il-proċedura msemmija fir-regola 4(1):(a) regoli dettaljati għall-applikazzjoni ta’ dawn ir-regoli; (b) regoli f’dak li għandu x’jaqsam mal-oriġini tal-annimali; (ċ) il-kriterji biex jiġu klassifikati pajjiżi terzi jew reġjuni tagħhom awtorizzati f’dak li għandu x’jaqsam mal-mard tal-annimali; (d) dispożizzjonijiet għall-uzu ta’ dokumenti elettroniċi li jkunu jirrigwardaw il-mudell taċ-ċertifikati veterinarji kif stabbilit fir-regola 7(e) ta’ dawn ir-regoli; (e) mudelli taċ-ċertifikati veterinarji kif stabbilit fir-regola 11(1). (2) Skedi li jinsabu ma’ dawn ir-regoli jistgħu jiġu emendati skond il-proċedura msemmija fir-regola 4(1) filwaqt li b’mod partikolari tingħata importanza lil: (a) opinjonijiet xjentifiċi u tagħrif xjentifiku, b’mod partikolari f’dak li għandu x’jaqsam ma’ verifiki ta’ riskji ġodda; (b) żviluppi tekniċi u, jew emendi għal standards internazzjonali; u (ċ) l-istabbilizzazzjoni ta’ miri ta’ sigurtà għas-saħħa tal-annimali. 14. Reati u pieni. (1) Kull persuna li tonqos milli tħares dawn ir-regoli tkun ħatja ta’ reat skond l-Att u d-dispożizzjonijiet u l-miżuri msemmija fir-regola 3) għandhom japplikaw għal dik il-persuna. (2) Kull dritt mogħti lill-awtorità kompetenti taħt dawn ir-regoli biex tapplika dawk il-miżuri kollha neċessarji msemmija fir-regola 3), għandu jiġi mogħti lill-Awtorità mingħajr preġudizzju għal proċeduri kriminali oħrajn li jistgħu jittieħdu taħt l-Att jew kull liġi oħra meta persuna twettaq xireat billi tonqos milli tkun konformi ma’ dawn ir-regoli.